CELEX: 62020TN0457
Language: mt
Date: 2020-07-13 00:00:00
Title: Kawża T-457/20: Rikors ippreżentat fit-13 ta’ Lulju 2020 – VeriGraft vs EASME

7.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/47
            
         
      Rikors ippreżentat fit-13 ta’ Lulju 2020 – VeriGraft vs EASME
      (Kawża T-457/20)
      (2020/C 297/62)
      Lingwa tal-kawża: l-Ingliż
      
         Partijiet
      
      
         Rikorrenti: VeriGraft AB (Gothenburg, l-Isvezja) (rappreżentanti: P. Hansson u M. Persson, avukati)
      
         Konvenuta: Aġenzija Eżekuttiva għall-Intrapriżi Żgħar u Medji
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkonstata u tiddikjara li l-ordni ta’ rkupru tal-EASME li tirrigwarda spejjeż li jammontaw għal total ta’ EUR 258 588,80 hija invalida;
               
            
                  —
               
               
                  tikkonstata u tiddikjara li l-ispejjeż miċħuda mill-EASME (totalment jew parzjalment) li jammontaw għal total ta’ EUR 258 588,80 huma spejjeż eliġibbli;
               
            
                  —
               
               
                  tikkonstata u tiddikjara li n-nota ta’ debitu tal-EASME ta’ EUR 106 928,74 hija invalida; u,
               
            
                  —
               
               
                  tikkundanna lill-EASME għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi prinċipali.
      
                  1.
               
               
                  L-ewwel motiv ibbażat fuq li l-ordni ta’ rkupru tikser id-dritt għal amministrazzjoni tajba:
                  
                              —
                           
                           
                              mill-ordni ta’ rkupru, inklużi l-annessi, ma huwiex possibbli li wieħed jifhem liema spejjeż speċifiċi ġew miċħuda mill-EASME, u fuq liema bażi dawn l-ispejjeż ġew miċħuda. Għaldaqstant, id-dritt għal amministrazzjoni tajba sanċit fl-Artikolu 41 tal-Karta tal-Drittijiet Fundamentali tal-Unjoni Ewropea, u b’mod iktar partikolari l-obbligu ta’ motivazzjoni, huwa miksur.
                           
                        
            
                  2.
               
               
                  It-tieni motiv ibbażat fuq li l-ispejjeż miċħuda huma eliġibbli skont il-ftehim ta’ sussidju:
                  
                              —
                           
                           
                              l-ispejjeż miċħuda huma fi kwalunkwe każ eliġibbli skont it-termini tal-ftehim ta’ sussidju konkluż bejn VERIGRAFT u EASME peress li dawn kienu msemmija fil-ftehim ta’ sussidju u kienu jidhru f’rapporti perjodiċi approvati mill-EASME.
                           
                        
            
                  3.
               
               
                  It-tielet motiv ibbażat fuq li, fi kwalunkwe każ, in-nota ta’ debitu hija invalida peress li l-ispejjeż miċħuda ta’ VERIGRAFT huma eliġibbli skont il-ftehim ta’ sussidju:
                  
                              —
                           
                           
                              VERIGRAFT sostniet spejjeż li jeċċedu lil dawk li l-EASME qiegħda tipprova tirkupra permezz tal-ordni ta’ rkupru u għaldaqstant in-nota ta’ debitu hija fi kwalunkwe każ invalida għal din ir-raġuni wkoll.